Filippo Juvarra

Filippo Juvarra (7. märts 1678 Sitsiilia, Messina – 31. jaanuar 1736 Hispaania, Madrid) oli barokiaegne arhitekt ja teatrikunstnik. Tema loomingu kõrgaeg oli 18. sajandi algul ja tema tuntus ulatus peaaegu kogu Euroopasse.Britannica, The Editors of Encyclopaedia. Filippo Juvarra. Encyclopedia Britannica, 2022, https://www.britannica.com/biography/Filippo-Juvarra.

 Noorus ja õpingud 
Käies oma isa ja venna jälgedes õppis Juvarra noores eas hõbesepaks. Juba 12-aastaselt hakkas ta huvi üles näitama arhitektuuri vastu, ning omas isegi Giacomo Barozzi da Vignola teost “The Five Orders of Architecture”, mille kaudu ta peamiselt arhitektuuri tundma õppis. 25-aastaselt pühitseti Juvarra ka preestriks.Millon, H., A. “Filippo Juvarra and Architectural Education in Rome in the Early Eighteenth Century.” Bulletin of the American Academy of Arts and Sciences, kd 35, nr 7, 1982, lk 27–45 (siin lk 28), JSTOR, https://doi.org/10.2307/3823008. Sama vanalt, aastal 1703/1704, otsustas Juvarra sõita Rooma, et tutvuda seal kuulsate arhitektide loominguga. Roomas õppis ta Carlo Fontana käe all, kes algul küll preestriks õppinud noormehe annetesse väga ei uskunud.Britannica, The Editors of Encyclopaedia. Filippo Juvarra. Encyclopedia Britannica, 2022, https://www.britannica.com/biography/Filippo-Juvarra Millon, H., A. “Filippo Juvarra and Architectural Education in Rome in the Early Eighteenth Century.” Bulletin of the American Academy of Arts and Sciences, kd 35, nr 7, 1982, lk 27–45 (siin lk 28-29), JSTOR, https://doi.org/10.2307/3823008. Juvarra eluloo kohta on erinevaid käsitlusi ning pole kindlalt teada, kuidas täpselt ta Fontana juurde õppima pääses, kuid mõlemad allikad kinnitavad, et Fontana oli Juvarra andest ja võimetest hämmastunud. Juvarra seniseid joonistusi näinud Fontanal oli raske uskuda, et tegemist on iseõppinuga. Fontana saatis Juvarra Rooma Kapitooliumi joonistama Michelangelo loomingut ning sellest perioodist on säilinud palju tema töid nii Kapitooliumist, Palazzo Farnezest ning Bernini, Borromini, Fontana jpt hoonetest.Millon, H., A. “Filippo Juvarra and Architectural Education in Rome in the Early Eighteenth Century.” Bulletin of the American Academy of Arts and Sciences, kd 35, nr 7, 1982, lk 27–45 (siin lk 29-30), JSTOR, https://doi.org/10.2307/3823008.

1706. aastal korraldas paavst Clemens XI Itaalia kunstnike akadeemias (Accademia di San Luca) konkursi algajatele kunstnikele, kus ka Juvarra otsustas kandideerida. 27-aastaselt oli ta palju vanem kui teised konkursil osalejad. Juvarra töid nähes oli komisjoni liikmetel raske uskuda, et tegemist on algajaga. Komisjonis oli aga ka Carlo Fontana poeg Francesco, kes kinnitas, et Juvarra on Roomas arhitektuuri õppinud vaid kuus kuud. Juvarra talent hämmastas vastuvõtukomisjoni, ning pärast esikoha võitmist pandi Juvarra tööd üles ka akadeemia näitusteruumi. 1707/1708. aastal ja taas 1711. aastast õpetas Juvarra akadeemias ka perspektiivi.Millon, H., A. “Filippo Juvarra and Architectural Education in Rome in the Early Eighteenth Century.” Bulletin of the American Academy of Arts and Sciences, kd 35, nr 7, 1982, lk 27–45 (siin lk 30-31), JSTOR, https://doi.org/10.2307/3823008.

 Joonistused Rooma Kapitooliumist 
Juvarralt on säilinud suur hulk joonistusi, nende hulgas ka märkimisväärsed joonistused Kapitooliumist Roomas. Joonistusi uurides saame ülevaate tema kunstilisest tegevusest Roomas, eriti sellest, kui palju on tema töödes klassikalise arhitektuuri uurimist ja läbitöötamist. 1709. aastal valmisid esimesed joonistused Kapitooliumist, mis olid mõeldud näitamiseks Taani kuningas Frederik IV-le, kes peagi Roomat külastada plaanis. Vastavalt Prantsuse maalikunstniku Charles Poersoni sõnadele oli Juvarra joonistanud Rooma antiikse Kapitooliumi. Poersoni juhatusel saadeti joonistused Prantsusmaale lootusega, et Juvarrast võiks isegi saada Prantsuse kuninga peajoonestaja, mida aga ei juhtunud. Taani kuningale mõeldud joonistel ei piirdunud ta enda kujutlusvõimega, vaid kogus taustateadmisi ka kirjalikest allikatest, mis kirjeldasid antiikset Kapitooliumi. Seega Juvarra pidas oma loomingus tähtsaks ka mineviku uurimist. Kuigi Juvarra Taani kuningale mõeldud joonistused ei ole säilinud, võib need rekonstrueerida tema muude Kapitooliumi-joonistuste ja ka kaasaegsete kirjelduste põhjal.Pinto, J. “Filippo Juvarra’s Drawings Depicting the Capitoline Hill.” The Art Bulletin, kd 62, nr 4, 1980, lk 598–616 (siin lk 598-599), JSTOR, https://doi.org/10.2307/3050056.

 Looming Torinos 
pisi|Stupinigi kuninglik jahimaja
1714. aastal sai Juvarrast Savoia kuninga esimene arhitekt, ning sai oma ülesandeks kujundada uueks Savoia pealinn Torino.Getty Museum Collection. Person: Filippo Juvarra. https://www.getty.edu/art/collection/person/103JQD Tegemist oli linna kolmanda ümberehitusega. Juvarra loomingusse kuulub Torino linnas kuusteist paleed, kaheksa kirikut ja ohtralt sisekujundust nii mööbli kui ka kirikukaunistuste näol. Juvarra loomingut linna planeerimises võiks nimetada kergemeelseks rokokooks. Tema ideid ja plaane teostasid Itaalia andekad ning väga suurte kogemustega käsitöölised, kunstnikud, skulptorid jne.Getty Museum Collection. Person: Filippo Juvarra. https://www.getty.edu/art/collection/person/103JQD Kaks suurimat meistriteost on kuninglik jahimaja Stupinigis ning Torino Madonna del Carmine kirik. Juvarra ammutas inspiratsiooni suuresti Saksa kirikutest, olles pärast renessanssi esimene itaalia arhitekt, kelle loomingus oli Põhja-Euroopa mõjutusi.

Stupinigi kuninglikku jahimaja hakati renoveerima 1729. aastal ning kahe aasta pärast sai toimuda juba esimene jaht. Juvarra kutsus interjööri kaunistama dekoraatorid suures osas Veneetsiast. Jahimaja ja selle pargi laiendusse andsid aastate jooksul Juvarra suunamisel oma panuse mitmed Itaalia arhitektid.Hunting Residence of Stupinigi (Palazzina di Caccia di Stupinigi). Castles and Palaces. American Delegation of Savoy Orders, https://www.savoydelegation-usa.org/stupinigi-royal-hunting-lodge.html

 Tegevus lavakunstnikuna ja muu looming 
Juvarrast sai ka üks esimesi teatrikunstnikke, kui ta tegi kunstnikutööd Poola kuninganna Maria Casimira teatrile Roomas Zuccari palees. Lavakujundust sai ta luua ka Saksa-Rooma keisrile Joseph I-le ja ooperile "Giunio Bruto". Lavakujundustööga saadud kogemised mõjutasid suuresti ka Juvarra hilist loomingut arhitektuuris, ning ta võttis seda eeskujuna käsitleda hoonet kui ühtset tervikut. Tema varasemad hooned, loodud ka Torino linna planeerimise ajal, esindavad rohkem traditsioonilist viisi – staatilised ning teravalt piiritletud ruumid. Tema lavakujundustegevusest mõjutatud hooneid saab ka nimetada Itaalia varase rokokoo stiili ühtedeks parimateks näideteks.
pisi|Lissaboni kuningalossi projekt
Suur osa Juvarra loomingust on eksponeeritud Itaalias, kuid mõne allika andmetel viibis arhitekt mingi perioodi ka Portugalis, kus töötas kuningas João V heaks. Väidetavalt kavandas Juvarra suuresti Lissaboni linna lääneosa, ning tema loometöö Portugalis ei piirdunud vaid Mafra palee ehitusega.Raggi, G. Abstract – Filippo Juvarra in Portugal: unpublished documents on projects of Lisbon and Mafra. ArcHistoR Architettura Storia Restauro – Architecture History Restoration. Italy, lk 32, https://doaj.org/article/06a311f182f9499b9d75d67cbb206adc

 Elu lõpp ja tähtsus kunstiajaloos 
1735. aastal kutsus kuningas Felipe V Juvarra Hispaaniasse, et seal tema heaks töötada, kuid Juvarra suri 1736. aastal.

Juvarrat peetakse hilise barokkstiili meisterlikuks väljendajaks, kes järgis ning jätkas suuresti Bernini traditsiooni. Teda on peetud oma aja andekaimaks arhitektiks Itaalias, kelle mõju ja looming jõudis Itaaliast ka mujale Euroopasse.World Encyclopedia. Juvarra, Filippo. Architecture: Biographies.https://www.encyclopedia.com/people/literature-and-arts/architecture-biographies/filippo-juvarra

 Viited 

 Kirjandus 
 Britannica, The Editors of Encyclopaedia. Filippo Juvarra. Encyclopedia Britannica, 2022, https://www.britannica.com/biography/Filippo-Juvarra.
 Getty Museum Collection. Person: Filippo Juvarra. https://www.getty.edu/art/collection/person/103JQD.
 Hunting Residence of Stupinigi (Palazzina di Caccia di Stupinigi). Castles and Palaces. American Delegation of Savoy Orders, https://www.savoydelegation-usa.org/stupinigi-royal-hunting-lodge.html.
 Millon, H., A. “Filippo Juvarra and Architectural Education in Rome in the Early Eighteenth Century.” Bulletin of the American Academy of Arts and Sciences, kd 35, nr 7, 1982, lk 27–45. JSTOR, https://doi.org/10.2307/3823008.
 Pinto, J. “Filippo Juvarra’s Drawings Depicting the Capitoline Hill.” The Art Bulletin, kd 62, nr 4, 1980, lk 598–616. JSTOR, https://doi.org/10.2307/3050056.
 Raggi, G. Abstract – Filippo Juvarra in Portugal: unpublished documents on projects of Lisbon and Mafra. ArcHistoR Architettura Storia Restauro – Architecture History Restoration. Italy, lk 32, https://doaj.org/article/06a311f182f9499b9d75d67cbb206adc.
 World Encyclopedia. Juvarra, Filippo. Architecture: Biographies.https://www.encyclopedia.com/people/literature-and-arts/architecture-biographies/filippo-juvarra.

Kategooria:Itaalia arhitektid
Kategooria:Sündinud 1678
Kategooria:Surnud 1736